K O R R A L D U S

Haapsalu			04. oktoober 2023 nr 910

Rohuküla sadama lõunabasseini kaitserajatiste kompleksi rekonstrueerimise eelprojekti 
keskkonnamõju hindamise algatamine

AS Saarte liinid (registrikood 10216057 kavandab Rohuküla sadama lõunabasseini kaitserajatiste kompleksi (Läänemuul, Lõunamuul ja Ristmuul) rekonstrueerimist Lääne maakonnas Haapsalu linnas Rohukülas Rohuküla sadam 1 maaüksusel (katastritunnus 67401:001:0738, registriosa nr 862832, pindala 6,84 ha). Projekti eesmärk on rekonstrueerida Rohuküla sadama lõunabasseini kaitserajatised, mis kaitsevad sealt väljuvaid ja sinna suunduvaid parvlaevu (lisatud asendiplaan). Kavandada mittetaastavate muulide lammutamine ning projektiga antakse ehitise üldine konstruktiivne lahendus ja rajatiste paiknemine akvatooriumis.

Keskkonnamõju hindamise ja keskkonnajuhtimissüsteemi seaduse (KeHJS) § 3 lg 1 punkti 1 kohaselt tuleb hinnata keskkonnamõju, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju. Rohuküla sadama lõunabasseini kaitserajatiste kompleksi rekonstrueerimise puhul on tegevuslubadeks ehitusluba ja vee erikasutusluba. Kavandatava tegevuse keskkonnamõju hindamine algatatakse vastavalt KEHJS § 11 lg 1 kohase tegevusloa (ehitusloa) taotluse esitamisel. 

KeHJS § 9 kohaselt on otsustaja tegevusloa andja, ehitusloa andja on Haapsalu Linnavalitsus ning keskkonnamõju hindamise (KMH) algatamise otsus kuulub linnavalitsuse pädevusse.

Keskkonnamõju hindamise ja keskkonnajuhtimissüsteemi seaduse (KeHJS) § 6 lg 1 p 171 kohaselt on merepõhja tahkete ainete uputamine alates ainete mahust 10 000 kuupmeetrit olulise keskkonnamõjuga tegevus ning sellisel juhul algatatakse KeHJS § 11 lg 3 alusel kavandatava tegevuse KMH selle vajadust põhjendamata. Lisaks tuleb KeHJS § 3 lg 2 kohaselt keskkonnamõju hinnata, kui kavandatakse tegevust, mille korral ei ole objektiivse teabe põhjal välistatud, et sellega võib kaasneda eraldi või koos muude tegevustega eeldatavalt oluline ebasoodne mõju Natura 2000 võrgustiku ala kaitse-eesmärgile, ja mis ei ole otseselt seotud ala kaitsekorraldusega või ei ole selleks otseselt vajalik.

Keskkonnamõju hindamise algataja on Haapsalu linnavalitsus. Keskkonnamõju hindamise koostamise korraldaja on AS Saarte Liinid.

Arvestades eeltoodut ning võttes aluseks keskkonnamõju hindamise ja keskkonnajuhtimissüsteemi seaduse § 3 lg 1, § 6 lg 1 punkti 171, § 11 lg 3 ja lg 8, § 12 lg 1 ja § 261 , Haapsalu Linnavalitsus

k o r r a l d a b: 

1.	Algatada Rohuküla sadama lõunabasseini kaitserajatiste kompleksi rekonstrueerimise eelprojekti keskkonnamõju hindamine (KMH) algatamine käesoleva korralduse preambulis esitatud eesmärgil ja põhjendustel.

2.	KMH algatamisest teatab linnavalitsuse Maa ja planeerimisosakond menetlusosalisi elektrooniliselt, liht- või tähtkirjaga ning avalikkust teate avaldamisega Ametlikes Teadaannetes 14 päeva jooksul pärast asjakohase otsuse tegemist. 

3.	Korraldus jõustub teatavakstegemisest.

4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/						
									/allkirjastatud digitaalselt/

Tõnu Parbus								
Aselinnapea linnapea ülesannetes					Erko Kalev		
									Linnasekretär